Source: http://www.jamijarvi.fi/kunta/paatoksenteko/poytakirjat/kunnanhallitus/getfile.php?file=20
Timestamp: 2017-11-18 17:33:58+00:00

Document:
kh05112002
Laatimispäivämäärä: 30.10.2002
Aika 05.11.2002 kello 19.00
265 §	KOKOUKSEN LAILLISUUS JA PÄÄTÖSVALTAISUUS	Sivu 290
266 §	PÖYTÄKIRJAN TARKASTAJIEN VALINTA Sivu 290
267 §	TIEDOKSI SAATETTAVAT ASIAT Sivu 291
268 §	PÖYTÄKIRJOJEN TIETOON SAATTAMINEN Sivu 292
269 §	JÄMIJÄRVEN KUNNOSTUS	Sivu 293
270 §	LAHJAKIRJAN HYVÄKSYMINEN / LASSE JA MAIRE PIHLAJAMAA
271 §	RAHOITUSHAKEMUS KUNTARAHOITUSOSUUDEKSI TIETOPUUHANKKEESEEN Sivu 296
272 §	HIIHTOHISSIN UUSIMINEN	Sivu 297
273 §	MARKULAHDEN RUOPPAUKSEN KUSTANNUKSET	Sivu 298
274 §	ENNAKKOÄÄNESTYSPAIKAN NIMEÄMINEN	Sivu 299
275 §	SUURIMAAN KYLÄKESKUKSEN HALLIOSAN VUOKRA / POHJOIS-SATAKUNNAN PUUKAMARI	Sivu 300
276 §	SUUNTANA SAKSA -PROJEKTIN RAHOITUSHAKEMUKSEN HYVÄKSYMINEN Sivu 301
277 §	LAUSUNNON ANTAMINEN JÄMIN ALUEENYMPÄRISTÖLUPAHAKEMUKSIIN	Sivu 302
278 §	PAIKALLISEN JÄRJESTELYERÄN JAKAMINEN Sivu 303
279 §	MUUT MAHDOLLISET ASIAT	Sivu 306
KOKOUSAIKA 05.11.2002 kello 19.00 - 20.25
Aki Rantanen	kehittämispäällikkö
ASIAT §§ 265 - 280
265 §	KOKOUKSEN LAILLISUUS JA PÄÄTÖSVALTAISUUS
266 §	PÖYTÄKIRJAN TARKASTAJIEN VALINTA
267 §	TIEDOKSI SAATETTAVAT ASIAT
- Pohjois-Satakunnan vesihuoltoyhteistyön kehittämisselvitystä koskevan hankkeen hankesopimus
- TE-keskus: Satakunnan työllisyyskatsaus 9/2002
- Satakunnan sairaanhoitopiiri: Sosiaali- ja terveystoimen alueellinen koordinaatioryhmä
- Verohallinto: Kunnan yritystoimintaerän merkittävimmät yritykset
- TE-keskus: Päätös kehittämishankkeesta
- Eduskunta, 9.10.2002 saapunut selvityspyyntö
- Opetusministeriö: Nuorten osallisuuden edistäminen yhteiskunnassa
- Kankaanpään työvoimatoimisto: Päätös yhdistelmätuesta
- Sisäasiainministeriö: Päätös kuntien yleisestä valtionosuudesta vuonna 2002
- Länsi-Suomen lääninhallitus: Sosiaali- ja terveydenhuollon perustamishankeuudistus - valtionavustus kehittämishankkeisiin
- Pohjois-Satakunnan aluearkkitehtitoiminnan ohjausryhmän muistio
268 §	PÖYTÄKIRJOJEN TIETOON SAATTAMINEN
- Tekninen lautakunta	10.10.2002
- Yhteistyötoimikunta	18.10.2002
- Vapaa-aikalautakunta	24.10.2002
- Maaseutulautakunta	28.10.2002
Tekninen lautakunta	210 §	17.10.2002
269 §	JÄMIJÄRVEN KUNNOSTUS
Tekninen ltk 210 §
1. Jämijärven kunnostussuunnitelman edistämistä koskeva ohjaus- ja seurantaryhmä on 7.3.2002 5 § päätöksellään pyytänyt ruoppaustarjoukset (esityslistan liite 3). 3.5.2002 4 § päätöksellään on ehdotettu ruoppaustöiden suorittajaksi Länsikone Oy:tä (esityslistan liite 4).
3.6.2002 on suoritettu neuvottelu Länsikone Oy / Heikki Viljasen kanssa (esityslistan liite 5).
2. Kunnanhallitus on käsitellyt ruoppausasiaa kokouksessaan 18.6.2002 177 § ja kunnanvaltuusto 25.6.2002 KV 46 § (esityslistan liite 6).
3. Lounais-Suomen ympäristökeskus on käsitellyt kunnan tekemän ilmoituksen, joka koskee Kauppilanjoen ruoppausta ja katsoo, että ruoppaus voidaan toteuttaa vesilain 1. luvun 30 §:n säännösten nojalla (esityslistan liite 7).
4. Lounais-Suomen ympäristökeskus on myöntänyt avustuksen, 27.9.2002 tekemällään päätöksellä, EU:n tavoite 2-ohjelman 2000 - 2006 hankkeelle seuraavasti:
Hakija: Jämijärven kunta
Hanke:	Jämijärven kunnostus, osa I (suunnittelu, ei-luvanvaraiset toimenpiteet)
Hankkeen kokonaiskustannukset:	50 000 euroa
Myönnetty avustus:	EU	18 700 euroa
kansallinen	11 300 euroa
Muu rahoitus:	kunta	20 000 euroa
Hankkeen alkamispäivämäärä on 1.7.2002 ja arvioitu päättymispäivämäärä on 30.06.2002.
Hankkeen kokonaiskustannuksien 50 000 euroa on suunniteltu kattavan ruoppaus/ muita kunnostustoimenpiteitä sekä projektisihteerin palkkauskuluja (esityslistan liite 8).
5. Tällä hetkellä urakkasopimuksen valmistelu on käynnissä.
Päätös:	Jatketaan asian valmistelua urakoitsijan kanssa siten, että Kauppilanjoen seudun ruoppaus toteutetaan kevääseen 2003 mennessä. Huomioidaan mm. että hankkeen rahoitus on kunnossa, sillä kunnan talousarviossa on varattuna 42 000 euron määräraha vuodelle 2002, josta katetaan kunnan osuus ja osa kustannuksista voidaan kattaa ympäristökeskuksen myöntämästä avustuksesta ( EU raha 18 000 € ja kansallinen raha 11 300 €).
Jämijärvi - Tervaselkä sekä Tervaselkä - Teevalansalmen osuudet toteutetaan heti, kun toimenpiteisiin on saatu lupa ja tarvittava rahoitus.
Luonnos ruoppauksen urakkasopimukseksi on liitteenä 269.1.
1) merkitä tiedokseen Jämijärven kunnostus -hankkeen tilanteen
2) hyväksyä Jämijärven ruoppauksien urakkasopimuksen oheisen liitteen mukaisesti
3) nimetä hankkeelle ohjaus- ja seurantaryhmän
Päätös:	Kunnanhallitus hyväksyi ehdotuksen yksimielisesti siten täydennettynä, että hankkeen ohjaus- ja seurantaryhmään valittiin seuraavat henkilöt:
- Kyösti Lahti, puheenjohtaja
- Juhani Valkama, jäsen
- Juhani Viilo, jäsen
- Timo Haapio, jäsen
- Kati Mansikkamäki, sihteeri
Musiikkineuvos Lasse Pihlajamaan ja hänen vaimonsa Maire Pihlajamaan toivomuksesta on käyty neuvotteluja Äiti-muistomerkin ja siihen liittyvän Lasse Pihlajamaa -nimisen tila RN:o 4:128 siirtämisestä Jämijärven kunnalle. Kunta on huolehtinut muistomerkin ja sen lähialueen kunnossapidosta.
Käytyjen neuvottelujen pohjalta on laadittu ja 21.10.2002 allekirjoitettu oheisen liitteen nro 270.1 mukainen lahjakirja.
Hallintaoikeus lahjan kohteeseen siirtyi kunnalle välittömästi lahjakirjan allekirjoittamishetkellä ja kohde on ilmoitettu kunnan omaisuusriskivakuutukseen. Omistusoikeus siirtyy kun valtuuston asiaa koskeva päätös on saanut lainvoiman.
Ehdotus:	Kunnanhallitus ehdottaa valtuustolle, että valtuusto hyväksyy Lauri
(Lasse) ja Maire Pihlajamaan (lahjoittajat) ja Jämijärven kunnan (lahjansaaja) välisen 21.10.2002 allekirjoitetun lahjakirjan oheisen liitteen mukaisesti.
271 §	RAHOITUSHAKEMUS KUNTARAHOITUSOSUUDEKSI
TIETOPUUHANKKEESEEN
Jämijärven kunnanhallitukselle on lähetetty 16.8.2002 rahoitushakemus kuntarahoitusosuudeksi.
Huittisten Ammatti- ja yrittäjäopiston Tietopuuhanke/koordinaattori Petri Rekikoski pyytää Jämijärven kunnalta osallistumista Tietopuuhankkeeseen vuokraamalla teollisuustilaa n. 300 m² protopajaksi neljäksi kuukaudeksi niin, että hanke maksaisi vuokraa 150 m² alasta ja toisen puolen kunta luovuttaisi kuntarahoitusosuutena hankkeen käyttöön. Tilaa haluttaisiin vuokrata vuoden 2002 marras-joulukuuksi sekä vuoden 2003 alusta tammi- ja helmikuuksi.
Em. kirjeen jälkeen on olut epävarmuutta koulutukseen osallistujien määrästä.
Eija Laakkonen on keskustellut asiasta hankekoordinaattori Petri Rekikosken, projektipäällikkö Ari Mansikkaviidan ja tietopuun hankevastaavan Hannu Haapasalon kanssa. Maanantaina 21.10.2002 Suurimaalla pidetyssä tiedotustilaisuudessa oli paikalla parikymmentä asiasta kiinnostunutta.
Ehdotus:	Kunnanhallitus päättää vuokrata vuokraamastaan Kiinteistö Oy Suurimaan Kyläkeskus -nimisestä teollisuuskiinteistöstä Huittisten Ammatti- ja yrittäjäopiston tietopuu -hankkeelle protopajaksi teollisuustilaa 292 m². Vuokran suuruus on 1.277 € / 7592 mk/kk (perusvuokra).
Päätös:	Kunnanhallitus päätti yksimielisesti jättää asian pöydälle siihen asti kunnes muu kuntarahoitus on selvitetty.
272 §	HIIHTOHISSIN UUSIMINEN
Jämin laskettelumäen hiihtohissin uusimisesta on puhuttu useita vuosia. Edullisen hissivaihtoehdon löytäminen on kuitenkin ollut vaikeaa. Hiihtohissistä saatiin kesäkuulla kilpailukykyinen tarjous ja valtuusto käsitteli asiaa iltakokouksessaan 25.6.2002, jolloin päätettiin jatkaa asian valmistelua saadun tarjouksen pohjalta. Samalla päätettiin, että asia tuodaan valtuuston viralliseen käsittelyyn myöhemmin. Vapaa-aikasihteeri ja vapaa-aikalautakunnan puheenjohtaja ovat tutustuneet kaupan kohteeseen ja todenneet sen hyväksi. ja siltä pohjalta hissi on hankittu.
Hissin ja rinteen uusiminen on käynnistymässä ja valtuuston tulee tehdä päätös lisämäärärahasta.
Ehdotus:	Kunnanhallitus ehdottaa valtuustolle, että valtuusto myöntää 42.000 euron lisämäärärahan v, 2002 talousarvion kohtaan 8341.
273 §	MARKULAHDEN RUOPPAUKSEN KUSTANNUKSET
Loppukesän aikana on vapaa-aikalautakunta suorittanut Markulahdella ruoppauksia. Tällä toimenpiteellä on saatu parannettua veden virtamaa.
Alustavasti sovittiin, että ruoppauskustannukset maksetaan kunnanhallituksen kehittämisrahoista. Ruoppauskustannukset olivat 4290 euroa. Ne on tällä hetkellä kirjattu vapaa-aikalautakunnan menoksi.
Ehdotus:	Kunnanhallitus päättää, että Markulahden ruoppauksesta aiheutuneet kustannukset 4290 € kirjataan kunnanhallituksen kehittämisrahoihin.
274 §	ENNAKKOÄÄNESTYSPAIKAN NIMEÄMINEN
Kunnanhallitus päättää kotimaan yleisten ennakkoäänestyspaikkojen lukumäärästä ja sijainnista. Kotimaan yleisessä ennakkoäänestyspaikassa ennakkoäänestys toimitetaan ennakkoäänestyksen ajanjaksona kunnanhallituksen päätöksellä määrättynä aikana, joka ei saa olla arkipäivisin ennen klo 8:aa eikä klo 20:n jälkeen eikä lauantaisin ja sunnuntaisin ennen klo 10:tä eikä klo 10:n jälkeen.
Jämijärven kunnassa ennakkoäänestyspaikkana on aiemmin toiminut posti. Postin siirryttyä kaupan yhteyteen asiamiespostiksi tulee nimetä muu ennakkoäänestyspaikka.
Ehdotus:	Kunnanhallitus päättää, että Jämijärven kunnassa on yksi ennakkoäänestyspaikka. Ennakkoäänestyspaikkana toimii valtuuston kokoushuone kirjaston alakerrassa.
- maanantai klo 10.00 - 19.00
- tiistai - perjantai	klo 08.00 - 16.00
- lauantai - sunnuntai	klo 10.00 - 16.00
275 §	SUURIMAAN KYLÄKESKUKSEN HALLIOSAN VUOKRA / POHJOIS-SATAKUNNAN PUUKAMARI
Suurimaan kyläkeskuksessa kunnan hallinnassa olevan hallitilan osalta on käyty neuvotteluja Pohjois-Satakunnan Puukamari -projektin kanssa. He ovat olleet hallissa vuokralla 4 kuukautta (15.4.-15.8.2002). Ensimmäisestä kuukaudesta he maksoivat koko hallin vuokran.
3 kuukauden osalta he ovat käsitelleet asiaa 10.10.2002 ja päätyneet maksamaan puolen tilan vuokran.
Tilan käyttöön nähden kunnan saama vuokra on hyväksyttävissä.
Ehdotus:	Kunnanhallitus merkitsee saadun vuokran tiedokseen.
276 §	SUUNTANA SAKSA -PROJEKTIN RAHOITUSHAKEMUKSEN HYVÄKSYMINEN
Suuntana Saksa -projekti syntyi alunperin tarpeesta motivoida koululaisia kielten opiskeluun ja kansainvälisyyteen ulkomaisen ystävyysluokan avulla. Hankkeiden kehittyessä syntyi ajatus kansainvälisyyden liittämisestä muuhunkin kunnan toimintaan ja kehittämiseen.
Jämijärven yläasteen opettajan Suvi Päivikkeen Saksan tuntemuksen ja kielitaidon avulla on löydetty sopiva alue Baijerista Saksasta. Landkreis Kelheim kuuluu Hallertaun alueeseen, joka puolestaan on Euroopan tärkeimpiä humalanviljelyalueita.
Hankkeeseen on tarkoitus hakea Leader+ -rahoitusta. Hakemus on liitteenä nro 276.1.
Ehdotus: Kunnanhallitus hyväksyy Suuntana Saksa -projektin rahoitushakemuksen ja hankesuunnitelman.
Kunnanhallitus	234 §	17.09.2002
277 §	LAUSUNNON ANTAMINEN JÄMIN ALUEEN YMPÄRISTÖLUPAHAKEMUKSIIN
KH 277 §
Vapaa-aikalautakunta ja tekninen lautakunta ovat puoltaneet lausunnoissaan hakemuksia. Ympäristökeskuksen lausuntopyyntö on liitteenä nro 277.1.
Ehdotus kunnan lausunnoksi on liitteenä nro 277.2.
Ehdotus:	Kunnanhallitus hyväksyy kunnan lausunnon oheisen liitteen mukaisesti..
Kunnanhallituksen puheenjohtaja Matti Leppihalme ja kunnanjohtaja Esa Ala-Karvia poistuivat kokouksesta tämän asian käsittelyn ja päätöksenteon ajaksi todeten itsensä esteelliseksi. Puhetta johti kunnanhallituksen varapuheenjohtaja Päivi Leponiemi ja asian esitteli ja pöytäkirjaa piti kehittämispäällikkö Aki Rantanen. Kunnanhallituksen pöytäkirja
tarkastettiin tämän asian osalta kokouksessa.
Yhteistyötoimikunta	4 §
Yhteistyötoimikunta	8 §	18.10.2002
278 §	PAIKALLISEN JÄRJESTELYERÄN JAKAMINEN
Yhteistyötmk § 4	Kunnallisen yleisen virka- ja työehtosopimuksen piirissä toteutetaan 0,5 %:n suuruinen paikallinen järjestelyvara 1.3.2002 palkkausepäkohtien korjaamiseen.
Paikallisen järjestelyvaran käyttämisestä neuvotellaan pääsopijajärjestöjen edustajien kanssa pääsopimuksen 14 §:n mukaisesti pyrkien mahdollisuuksien mukaan yksimielisyyteen. Jollei asiasta päästä yksimielisyyteen, kunnan tai kuntayhtymän toimivaltainen viranomainen päättää järjestelyerän käytöstä.
Tarkoituksena on ollut hyödyntää sopimukseen liittyviä uusia vaativuustekijöitä toteutettaessa paikallista järjestelyerää. Sopimuksen mukaan tehtävien vaativuuden arviointia koskevien vaativuustekijöiden soveltaminen aloitetaan 1.3.2002 lukien.
Sopimus mahdollistaa palkkojen tarkistamisen muillakin varoin. Tällä perusteella on käytettävissä tänä vuonna talousarvioon varattu erillinen erä suuruudeltaan n 25.200 euroa. Virka- ja työehtosopimuksen mukainen järjestelyerä on suuruudeltaan n. 11.800 euroa. Yhteensä palkkojen tarkistamiseen on käytettävissä 37.000 euroa.
Ammatti järjestöjen kanssa on alustavasti käyty neuvotteluja asiasta ja niissä on sovittu, että yhteensä n. 37.000 euron järjestelyerä käytetään yhtenä kokonaisuutena palkkaus epäkohtien korjaamiseen.
Alun alkaen tarkoituksena on ollut tarkistaa palkkoja hinnoitteluvälille 20-60 % hinnoitteluvälin ala- ja ylärajan erotuksesta.
Koska työn vaativuuden arviointi tässä vaiheessa niin paljon kesken, ettei sitä voida hyödyntää paikallisen järjestelyerän jakamisessa, on tarpeellista etsiä muita perusteita järjestelyerän jakamiseksi. Tällä perusteella kehittämispäällikkö on laatinut arvion yleisen KVTES:n alaisen henkilöstön palkkauksen tarkistamisesta 30 %:iin hinnoitteluvälin ylä- ja alarajan erotuksesta. Yhteenveto hinnoittelun tarkistamisesta liitteenä 4.1.
1. pyytää paikallisten sopijajärjestöjen kananottoa 17.10. mennessä liitteen 4.1. mukaiseen esitykseen järjestelyerän jakamisesta
2. pidetään seuraava kokous 18.10.2002.
Yhteistyötmk § 8
Tarkennettujen laskelmien mukaan alunperin suunniteltu 30 %:n hinnoittelutarkistus ei ole mahdollista määrärahan riittämättömyyden vuoksi, koska sen kustannusvaikutus palkkojen korotuksessa, joka sisältää myöskin kokemuslisien korotukset, olisi ollut yhteensä n. 3.087 euroa kuukaudessa, kun saisi olla korkeintaan 2.860 euroa. Tämän perusteella on laskettu myöskin 25 %:n mukainen hinnoittelutarkistus, jonka kustannusvaikutus 2.510 euroa kuukaudessa.
Hinnoitteluehdotukset liitteenä 8.1.
Paikallisyhdistysten lausunnoissa MKVL:n Jämijärven osasto esitti, että 25 %:n hinnoittelutarkistusta käytetään. Niille, jotka eivät yltäisi täysimääräiseen korotukseen käytettäisiin enintään 40 %:n mukaista hinnoittelutarkistusta ala- ja ylärajan erotuksesta laskien.
Kaikki paikalliset yhdistykset ilmoittivat hyväksyvänsä esityksen
Ehdotus: Yhteistyötoimikunta päättää ehdottaa kunnanhallitukselle, että paikallisen järjestelyerän jakamisperusteena käytetään 25 %:n hinnoittelutarkistusta hinnoitteluvälin ala- ja ylärajan erotuksesta, mutta niille, jotka eivät yltäisi täysimääräiseen tarkistukseen käytettäisiin enintään 40 %:n mukaista hinnoittelutarkistusta laskien hinnoittelun alarajasta. Korotus olisi enintään 25 % hinnoitteluvälin ala- ja ylärajan erotuksesta.
Päätös: Päätösehdotus hyväksyttiin. Edelleen yhteistyötoimikunta päätti ehdottaa kunnanhallitukselle Hilkka Lahdensivun esityksestä, että työn vaativuuden arviointia varten palkataan ulkopuolinen konsultti suorittamaan arvioinnista yhteenvedon. Tätä varten tulee varata ensi vuoden talousarvioon määräraha, samoin tulee työn vaativuuden arvioinnin perusteella paikallisten palkkauksellisten epäkohtien korjaamiseksi edelleen varata ensi vuoden talousarvioon määräraha.
KH 278 §
Liitteenä hinnoitteluehdotus 278.1 ja erittely palkkahinnoittelusta 278.2.
Ehdotus:	Kunnanhallitus päättää työnarvioinnin pohjalta palkkojen tarkistamisesta.
Päätös:	Kunnanhallitus päätti yksimielisesti, että koska työnarviointi on vielä kesken, niin
1) KVTES:n mukaisen 0,5 %:n suuruisen paikallisen järjestelyvaran 1.3.2002 alkaen päättäminen annetaan yhteistyötoimikunnan tehtäväksi
2) talousarvioon valtuuston varaaman ylimääräisen erillisen erän n. 25.200 euron jakoa siirretään siten, että sitä ei jaeta vuonna 2002, vaan se varataan kunnan talousarvioon vuodelle 2003 saman suuruisena (käytössä 1.3.2003 alkaen)
3) työnarviointia jatketaan kunnan omana työnä ilman ulkopuolista konsulttia.
Kehittämispäällikkö Aki Rantanen oli asiantuntijana kokouksessa tämän asian käsittelyn ajan.
Yhteistyötoimikunta	9 §	18.10.2002
279 §	MUUT MAHDOLLISET ASIAT
Yhteistyötmk 9 §
Yhteistyötoimikunta päätti ehdottaa kunnanhallitukselle Heikki Ränsin esittämänä, että kunnan niille viranhaltijoille tai työntekijöille, jotka sitä haluavat, kunta kustantaisi flunssarokotteen.
Yhteistyötoimikunta päätti ehdottaa kunnanhallitukselle, että vakavasti otettavana asiana henkiseen työssä jaksamiseen varattaisiin resursseja ensi vuoden talousarvioon.
Yhteistyötoimikunta päätti ehdottaa kunnanhallitukselle, että atk-tukihenkilö Tuomo Leikkolan erilliskorvausta tarkistettaisiin 100 %. Perusteluna kasvanut työmäärä.
1) flunssarokote annetaan kaikille kunnan työntekijöille, jotka sitä haluavat
2) ATK-tukihenkilö Tuomo Leikkolan erilliskorvausta tarkistetaan 302,72 eurolla 1.3.2003 alkaen
3) ATK-tukihenkilö Tuomo Leikkolalle pyritään löytämään varahenkilö.

References: §	17
 §
1
 §	17
 §	18
 § 4
 § 8
 §	18